Chhichhore Box Office Collection Day 4: सुशांत सिंह राजपूत की फिल्म 'छिछोरे' की बंपर कमाई जारी, चौथे दिन कमाए इतने करोड़  
फिल्म 'छिछोरे' ने चौथे दिन किया इतना कलेक्शन
सुशांत सिंह राजपूत की फिल्म का छाया जादू
अब तक किया इतना कलेक्शन
Chhichhore Box Office Collection Day 4: सुशांत सिंह राजपूत (Sushant Singh Rajput) और श्रद्धा कपूर (Shraddha Kapoor) की फिल्म 'छिछोरे' (Chhichhore) दर्शकों को खासा पसंद आ रही है. इस फिल्म की कमाई दिन-ब-दिन बढ़ती ही जा रही है. कॉलेज स्टूडेंट्स पर आधारित इस फिल्म ने सोमवार को बॉक्स ऑफिस (Box Office Collection) पर धमाल मचा दिया. फिल्म ने सोमवार को अपनी ओपनिंग कमाई से भी ज्यादा कलेक्शन किया है. बॉक्स ऑफिस इंडिया डॉट कॉम के मुताबिक इस फिल्म ने सोमवार को 7.25 से 7.50 करोड़ रुपये की कमाई की, जो इसके पहले दिन से भी ज्यादा थी.

सुशांत सिंह राजपूत (Sushant Singh Rajput) और श्रद्धा कपूर (Shraddha Kapoor) की इस फिल्म ने केवल चार दिनों में 42 करोड़ रुपये की कमाई कर डाली है. अनुमान लगाया जा रहा है कि आने वाले हफ्ते में ये फिल्म 60 करोड़ रुपये का आंकड़ा भी पार कर देगी. कॉलेज स्टूडेंट्स में फिल्म को लेकर काफी क्रेज देखने को मिल रहा है. फिल्म ने पहले दिन यानी शुक्रवार को  7.32 करोड़ रुपये के साथ बॉक्स ऑफिस पर ओपनिंग की थी. दूसरे दिन 12 करोड़ रुपये, तीसरे दिन 15 करोड़ रुपये और वहीं चौथे दिन यानी सोमवार को 7.25 से 7.50 करोड़ रुपये की कमाई की है.
'छिछोरे (Chhichhore)' की कहानी कॉलेज स्टूडेंट्स पर आधारित है, जो यारी-दोस्ती के साथ ही लूजर न बनने की मानसिकता से दूर रहने का संदेश देती है. फिल्म में कॉलेज के दिन हैं, यारी-दोस्ती का मजा है, हॉस्टेल लाइफ है और खेल में सबकुछ दांव पर लगाना है. इस तरह दंगल फेम डायरेक्टर नितेश तिवारी (Nitesh Tiwari) ने संदेश के साथ ही हल्की-फुल्की फिल्म देने की कोशिश की है.